Şaristanê Avignonî yê Fransa û şaristanê Atina yê Yunanîstanî de tecrîdê vera Rayberê Şarê Kurdî Abdullah Ocalanî ame protestokerdene.
Avignon de girseyî fotografê Rayberê Şarê Kurdî akerdî û bêmabên sloganê 'bijî Serok Apo' vat. Hemserekanê Meclîsê Komelê Demokratîkî yê Kurdan çalakîye de qisey kerd û da zanayene ke ganî her kes seba azadîya Ocalanî vejîyo meydanan.
Vengdayîşê KCDK-E ser o Atina de zî serkêşîya Merkezê Komelê Demokratîkî yê Kurdan de rayraşîyayîşêk ame kerdene. Çalakîye de tecrîdê vera Rayberê Şarê Kurdî ame protestokerdene û bêvengîya CPTyî ameye şermezarkerdene. Dima eşkerayîye ameye wendene û tede ame waştene ke CPT cade derheqê zîyaretê xo yê Îmraliyî de agahîyan bido. Çalakîye bi slogananê sey “Bijî Serok Apo”, “Bijî berxwedana gerîla” û “Jin jiyan azadî” qedîyaye.
